Julio César Britos

Julio César Britos Vázquez, nado en Montevideo o 18 de maio de 1926 e finado o 27 de marzo de 1998, foi un futbolista e adestrador uruguaio, que xogaba de extremo dereito.

Foi internacional coa selección do Uruguai e membro do equipo que gañou a Copa do Mundo de 1950, aínda que non chegou a xogar no torneo. 

 Traxectoria 

 Como futbolista 
Militou durante varios anos no Peñarol, club co que gañou tres veces o campionato de Primeira División do Uruguai. En maio de 1953 fichou polo Real Madrid, onde apenas tivo protagonismo. Disputou só 3 partidos oficiais en dous anos no club branco, co que gañou a liga na súa primeira tempada. Marcou dous goles, ante Osasuna no seu debut oficial e ante o Athletic de Bilbao.

 Selección uruguaia 
Foi 11 veces internacional coa selección uruguaia, coa que debutou en 1947 nun partido da Copa América ante Colombia en Guayaquil, encontro no que marcou o primeiro dos seus 6 goles coa selección. Tres anos despois formou parte do equipo uruguaio no Mundial de 1950 no Brasil. Con todo, non chegou a debutar no torneo, no que a súa selección se proclamou campioa mundial ao derrotar á selección brasileira no Maracanazo.

 Como adestrador 
Despois de colgar as botas desenvolveu unha carreira como adestrador, dirixindo a equipos de varios países. Entre eles, adestrou en varias etapas o Deportivo Galicia de Caracas, co que gañou dúas veces a liga de Primeira División de Venezuela, 

Faleceu o 27 de marzo de 1998.

 Palmarés 
 Como futbolista 
Peñarol
 Primeira División do Uruguai (3): 1949, 1951, 1953.

Real Madrid
 Primeira División de España (1): 1953/54.

Selección uruguaia
 Copa do Mundo (1): 1950.

 Como adestrador 
Deportivo Galicia
 Primeira División de Venezuela (2): 1964, 1969.

 Notas 

 Véxase tamén 
 Ligazóns externas 
 Datos do xogador coa selección uruguaia .

Categoría:Nados en Montevideo
Categoría:Nados en 1926
Categoría:Finados en 1998
Categoría:Futbolistas do Uruguai
Categoría:Dianteiros de fútbol
Categoría:Xogadores do CA Peñarol
Categoría:Xogadores do Real Madrid CF
Categoría:Xogadores da selección de fútbol do Uruguai
Categoría:Xogadores do Mundial de Fútbol de 1950
Categoría:Futbolistas gañadores do Mundial
Categoría:Adestradores de fútbol do Uruguai
Categoría:Adestradores do Deportivo Galicia